CELEX: 32020D2215
Language: hu
Date: 2020-12-22 00:00:00
Title: A Bizottság (EU) 2020/2215 végrehajtási határozata (2020. december 22.) a 2011/630/EU végrehajtási határozat I. mellékletének az Egyesült Királyság és egyes koronafüggőségeinek a szarvasmarhafélék spermájának Unióba történő behozatala vonatkozásában engedélyezett harmadik országok vagy azok részeinek jegyzékébe való bejegyzése tekintetében történő módosításáról (az értesítés a C(2020) 9552. számú dokumentummal történt) (EGT-vonatkozású szöveg)

2020.12.28.   
               
               
                  HU
               
               
                  Az Európai Unió Hivatalos Lapja
               
               
                  L 438/54
               
            
         A BIZOTTSÁG (EU) 2020/2215 VÉGREHAJTÁSI HATÁROZATA
         (2020. december 22.)
         a 2011/630/EU végrehajtási határozat I. mellékletének az Egyesült Királyság és egyes koronafüggőségeinek a szarvasmarhafélék spermájának Unióba történő behozatala vonatkozásában engedélyezett harmadik országok vagy azok részeinek jegyzékébe való bejegyzése tekintetében történő módosításáról
         
            
               (az értesítés a C(2020) 9552. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a szarvasmarhafajba tartozó háziállatok mélyhűtött spermájának Közösségen belüli kereskedelmére és behozatalára alkalmazandó állategészségügyi követelmények megállapításáról szóló, 1988. június 14-i 88/407/EGK tanácsi irányelvre (1) és különösen annak 8. cikke (1) bekezdésére,
         mivel:
         
                     (1)
                  
                  
                     A 2011/630/EU bizottsági végrehajtási határozat (2) megállapítja a házi szarvasmarhák spermájának Unióba történő behozatalára vonatkozó feltételeket. Ezen belül az említett határozat I. melléklete felsorolja azokat a harmadik országokat, illetve azok részeit, amelyekből a tagállamok engedélyezik a házi szarvasmarhák spermájának behozatalát.
                  
               
                     (2)
                  
                  
                     Az Egyesült Királyság biztosította a 2011/630/EU végrehajtási határozatban előírt, ahhoz szükséges garanciákat, hogy az Egyesült Királyságot, valamint Jersey koronafüggőséget felvegyék az említett határozat I. mellékletébe a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből való kilépéséről szóló megállapodásban (a továbbiakban: kilépésről rendelkező megállapodás) előírt átmeneti időszak végét követően, az uniós jognak Észak-Írország tekintetében az Egyesült Királyságra és az Egyesült Királyságban – a kilépésről rendelkező megállapodás Írországról/Észak-Írországról szóló jegyzőkönyvének a szóban forgó jegyzőkönyv 2. mellékletével összefüggésben értelmezett 5. cikke (4) bekezdésével összhangban – történő alkalmazásának sérelme nélkül. Figyelembe véve az Egyesült Királyság által nyújtott garanciákat, az említett harmadik országot és Jersey koronafüggőséget fel kell venni a 2011/630/EU végrehajtási határozat I. mellékletébe.
                  
               
                     (3)
                  
                  
                     A 2011/630/EU végrehajtási határozat I. mellékletét ezért ennek megfelelően módosítani kell.
                  
               
                     (4)
                  
                  
                     Mivel a kilépésről rendelkező megállapodásban előírt átmeneti időszak 2020. december 31-én lejár, ezt a határozatot 2021. január 1-jétől kell alkalmazni.
                  
               
                     (5)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2011/630/EU végrehajtási határozat I. melléklete e határozat mellékletének megfelelően módosul.
         
         
            2. cikk
            Ezt a határozatot 2021. január 1-jétől kell alkalmazni.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. december 22-án.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 194., 1988.7.22., 10. o.
         
         
            (2)  A Bizottság 2011/630/EU végrehajtási határozata (2011. szeptember 20.) a házi szarvasmarhák spermájának behozatali feltételeiről (HL L 247., 2011.9.24., 32. o.).
      
      
         
            MELLÉKLET
            A 2011/630/EU végrehajtási határozat I. melléklete a következőképpen módosul:
            
                        1.
                     
                     
                        A táblázat a Chilére vonatkozó bejegyzés után a következő bejegyzéssel egészül ki:
                        
                                    „GB
                                 
                                 
                                    Egyesült Királyság (*1)
                                    
                                 
                                 
                                     
                                 
                                 
                                     
                                 
                              
                  
                        2.
                     
                     
                        A táblázat az Izlandra vonatkozó bejegyzés után a következő bejegyzéssel egészül ki:
                        
                                    „JE
                                 
                                 
                                    Jersey”
                                 
                                 
                                     
                                 
                                 
                                     
                                 
                              
                  
               (*1)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e melléklet alkalmazásában az Egyesült Királyságra való hivatkozásokat úgy kell értelmezni, hogy azok nem foglalják magukban Észak-Írországot.”